পারিবারিক সুত্রে জানা যায়, শনিবার বিকেল ৩টার দিকে রাসেলের নানার বাড়ি হাতিপাগার গ্রাম থেকে তার নিজ বাড়িতে এসে দাদীর কাছে ঘরের দরজা খুলার জন্য চাবি চায়। তার মা বাড়িতে না থাকায় একাকী ওই ঘরের আড়ার (ধন্না) সাথে মনের ক্ষোভে ফাঁসিতে ঝুলে আত্মহত্যা করে। এদিকে সন্ধ্যা ঘণিয়ে আসায় তার দাদি ওই ঘরে হাঁস-মুরগি উঠাতে যায়। দরজা বন্ধ দেখে অপর নাতি ছাইফুলকে ডাকেন। ছাইফুল এসে লাথি দিয়ে দরজা খুলে দেখেন রাসেল ফাঁসিতে ঝুলে মারা গেছে। এসময় তাদের ডাক-চিৎকারে বাড়ির অন্যান্যরা ছুটে আসেন। পরে খবর পেয়ে নালিতাবাড়ী থানা পুলিশ গিয়ে ঝুলন্ত লাশ উদ্ধার করেন। রাসেল এবারের এসএসসি পরীক্ষায় অংশ গ্রহন করে অকৃতকার্য হয়। তবে কি কারণে আত্মহত্যা করেছে সে এখনো জানা যায়নি।